User talk:Uysalam

‹‹ئوزۇقلۇق نەمۇنىچىسى›› پالەك
پالەكنىڭ ‹‹ئوزۇقلۇق نەمۇنىچىسى›› دېگەن نامى بار. پالەكنىڭ يوپۇرمىقى، غولى ۋە يىلتىزى ئوخشىمىغان ئۈنۈمگە ئىگە. پالەك تەركىبىدە مول كاراتنوئىد، ۋىتامىن C، ۋىتامىن K، مىنېرال ماددا (كالتسىي، تۆمۈر)، ياردەمچى ئېنزم قاتارلىق كۆپ خىل ئوزۇقلۇق ماددىلار بار. پالەك تەركىبىدىكى مول ياردەمچى ئېنزملار يۈرەك مۇسكۇلىنى ئوزۇقلاندۇرۇپ، يۈرەكنى قان بىلەن تەمىنلەيدۇ. پالەك تەركىبىدىكى كاراتنوئىد قاتارلىق ماددىلار كۆرۈش قۇۋۋىتىنى ئاسراش ئۈنۈمىگە ئىگە بولۇپ، قۇياش نۇرى كەلتۈرۈپ چىقارغان كۆرۈش تور پەردىسى زىيانغا ئۇچراشنىڭ ئالدىنى ئالىدۇ. پالەك تەركىبىدىكى زور مىقداردىكى ئوكسىدلىنىشقا قارشى رېئاكتىپ ماددا قېرىشنىڭ ئالدىنى ئېلىپ، ھۈجەيرىلەرنىڭ كۆپىيىشىنى ئىلگىرى سۈرۈش رولىغا ئىگە. تەجرىبىدە ئىسپاتلىنىشىچە، پالەكنى دائىم ئىستېمال قىلىپ بەرگەندە چوڭلاردا كۆپ كۆرۈلىدىغان ئەستە تۇتۇش ئىقتىدارى چېكىنىش ئەھۋالىنى ئازايتىشقا پايدىلىق ئىكەن. كۆپلىگەن كىشىلەر پالەك ئىستېمال قىلغاندا يىلتىزىنى كېسىۋېتىدۇ، ئەمەلىيەتتە پالەك يىلتىزىدىكى ۋىتامىن K تېرە ۋە ئىچكى ئەزالاردىن قان چىقىشنىڭ ئالدىنى ئالىدىكەن. سانلىق مەلۇماتلاردا كۆرسىتىلىشىچە، ياشانغانلارنىڭ سۆڭەك زىچلىقى ۋىتامىن Kنىڭ قوبۇل قىلىنىش مىقدارى بىلەن مۇناسىۋەتلىك ئىكەن. ۋىتامىن Kنى تولۇقلىغاندا سۆڭەك شالاڭلىشىشنىڭ ئالدىنى ئالغىلى بولىدىكەن.